b'\n_START_ARTICLE_\nKapitalism - re\xc8\x9beta noastr\xc4\x83 secret\xc4\x83\n_START_SECTION_\nPrezentare\n_START_PARAGRAPH_\nRegizorul imagineaz\xc4\x83 o \xc3\xaentoarcere a lui Nicolae Ceau\xc8\x99escu \xc3\xaen \xc8\x9bar\xc4\x83 dup\xc4\x83 20 de ani de la execu\xc8\x9bia sa. Dictatorul ar avea surpriza de a-i revedea pe o parte din fo\xc8\x99tii conduc\xc4\x83tori ai aparatului comunist, \xc3\xaen prezent deveni\xc8\x9bi mari magna\xc8\x9bi. Filmul surprinde fenomenul privatiz\xc4\x83rii for\xc8\x9bate \xc3\xaencepute dup\xc4\x83 c\xc4\x83derea comunismului din Rom\xc3\xa2nia pe baza unei \xe2\x80\x9ere\xc8\x9bete\xe2\x80\x9d al c\xc4\x83rei compozi\xc8\x9bie cuprinde corup\xc8\x9bia, nepotismul \xc8\x99i trecutul comunist. Sunt intervieva\xc8\x9bi unii dintre cei mai controversa\xc8\x9bi oameni de afaceri din \xc8\x9bar\xc4\x83 precum Dan Diaconescu, Dinu Patriciu, Dan Voiculescu sau George Copos.\n_START_SECTION_\nPrimire\n_START_PARAGRAPH_\nFilmul a fost vizionat de 7.851 de spectatori \xc3\xaen cinematografele din Rom\xc3\xa2nia, dup\xc4\x83 cum atest\xc4\x83 o situa\xc8\x9bie a num\xc4\x83rului de spectatori \xc3\xaenregistrat de filmele rom\xc3\xa2ne\xc8\x99ti de la data premierei \xc8\x99i p\xc3\xa2n\xc4\x83 la data de 31 decembrie 2014 alc\xc4\x83tuit\xc4\x83 de Centrul Na\xc8\x9bional al Cinematografiei.'